Samgöngu- og sveitarstjórnarráðuneytið

Skorradalshreppi, 16. júní 2018

**Umsögn um: Drög að reglugerð um fjárhæð dagsekta vegna vanrækslu sveitarfélaga.**

Birt hafa verið til umsagnar, drög að reglugerð á grundvelli 2. mgr. 116. gr. sveitarstjórnarlaga nr. 138/2011. Fjallar hún um fjárhæðir dagsekta, sem leggja megi á sveitarfélög ef þau vanrækja lögbundnar skyldur samkvæmt lögunum.

Í 2. mgr. 2. gr. draganna kemur fram að taka eigi mið „af alvarleika brots og íbúafjölda sveitarfélags“

*Undirrituð fagnar fram komnum drögum. Ljóst er að viðurlög sem þessi hefur skort til að veita sveitarfélögum nauðsynlegt aðhald.*

*Undirrituð sér hins vegar ekki ástæðu þess að taka eigi sérstakt tillit til íbúafjölda sveitarfélags, þar sem skyldur sveitarfélaga, á grundvelli laga nr. 138/2011, eiga jafnt við um öll sveitarfélög, óháð íbúafjölda. Því er hér lagt til að 1. mgr. 2. gr. orðist svo:*

Dagsektir skulu nema kr. 300.000 á dag frá þeim degi sem þær eru ákvarðaðar og fram að þeim degi sem skyldu er fullnægt að mati ráðuneytisins.

*Þá er eðlilegt að sektarupphæð taki mið af verðlagsþróun, t.d. vísitölu neysluverðs. Því er hér tillaga/drög að orðalagi 2. mgr. 2. gr.:*

Við álagningu dagsekta skal taka mið af hækkun eða lækkun neysluvísitölu frá og með dagsetningu þessarar reglugerðar.

Virðingarfyllst,

K. Hulda Guðmundsdóttir

Fitum í Skorradalshreppi